אליאב אלבז

אליאב אלבז (נולד בשנת 1980) הוא קצין בצה"ל בדרגת אלוף-משנה, המשרת כמפקד בה"ד 1. קודם לכן שירת כמפקד חטיבת בנימין, מפקד חטיבת שועלי מרום, מפקד בא"ח צנחנים ומפקד גדוד 890. אלבז נולד וגדל בדימונה. התגייס לצה"ל באוגוסט 1999, התנדב לצנחנים ושובץ בגדוד 202. לאחר מסלול הכשרה שירת כלוחם בגדוד, והשתתף בלחימה בדרום לבנון. עבר קורס מ"כים חי"ר וקורס קציני חי"ר. בסיום הקורס שב לגדוד 202 ומונה למפקד מחלקה בפלוגת מסלול נובמבר 2001, והוביל אותה בלחימה בין היתר במבצע מסע בצבעים ובמבצע חומת מגן. לאחר מכן שימש כסגן מפקד הפלוגה. בסיום התפקיד השתחרר מצה"ל. לאחר חצי שנה חזר לשירות, ומונה למפקד פלוגת מסלול בגדוד 202, והוביל אותה בלחימה כנגד הטרור הפלסטיני באינתיפאדה השנייה. חודש וחצי לפני פרוץ מלחמת לבנון השנייה, מונה למפקד הפלוגה המסייעת בגדוד 202, והוביל אותה בלחימה כנגד החזבאללה. בעת מבצע עופרת יצוקה היה בחופשת לימודים. הוא קטע את לימודיו ושב לחטיבה, ומונה לסגן מפקד גדוד ב' בגדוד 202 עד לסיום המבצע. בסיום לימודיו עבר ליחידת מגלן שם מונה למפקד פלגת ההכשרות ביחידה. לאחר מכן מונה לסגן מפקד יחידת מגלן. בהמשך חזר לחטיבת הצנחנים ומונה למפקד מחזור בבא"ח צנחנים. לאחר מכן יצא ללימודים בפו"ם. בשנת 2014 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2015. ב-5 באוגוסט 2015 מונה למפקד גדוד 890, ושירת בתפקיד זה עד 28 ביוני 2017. ב-16 ביולי 2017 מונה למפקד בא"ח צנחנים, וסיים את התפקיד ב-14 באוגוסט 2019. ב-4 באוגוסט 2019 הועלה לדרגת אל"ם ומונה למפקד חטיבת שועלי מרום, במקביל מונה ביוני 2020 למפקד המרכז לאימוני מפקדות חטיבה (מאמ"ח) בזרוע היבשה, ושימש בתפקידיו עד 29 ביולי 2021. ב-7 ביולי 2021, הרמטכ"ל, אביב כוכבי, נזף בו פיקודית ועיכב את קידומו בדרגה בשנה, בעקבות מותו של מלש"ב שנהרג ב-11 באפריל 2019, כתוצאה מפגיעת אוטובוס במהלך גיבוש לחטיבת הצנחנים, שהיה תחת אחריותו הפיקודית במסגרת תפקידו כמפקד בא"ח צנחנים. ב-18 באוגוסט 2021 מונה למפקד חטיבת בנימין. ב-10 באפריל 2022 במהלך גל טרור, ירה למוות בצעיר יהודי בעל צרכים מיוחדים, שחטף באיומי אקדח דמה נשק מחיילת בצומת אשקלון, לאחר שחשד בו כי הוא מחבל. ב-26 בפברואר 2023 הורה לעצור מפגינים יהודים בטענה שהם תקפו אותו; למחרת קבעו שני בתי משפט על בסיס עדויות וצילומים כי גרסתו אינה אמינה והורו לשחרר את העצורים. ב-23 באוגוסט 2023 סיים את תפקידו כמפקד חטיבת בנימין. ב-14 ביולי 2024 נכנס לתפקידו כמפקד בה"ד 1 ובמקביל על חטיבה 261. אלבז נשוי ליעל ואב לשלושה. בעל תואר ראשון בממשל, דיפלומטיה ואסטרטגיה מהמרכז הבינתחומי הרצליה, ותואר שני במדעי המדינה מאוניברסיטת חיפה. מדיה וקבצים בנושא אליאב אלבז בוויקישיתוף אייל לוי, ‏שיח לוחמים: הצנחנים ממבצע "חץ שחור" חוזרים לשדה הקרב, באתר מעריב אונליין, 15 בספטמבר 2015 יוחאי עופר, תיעוד: לוחמי צנחנים פשטו על אשדוד עם שחר, באתר nrg‏, 8 בנובמבר 2015 לילך שובל, צנחני גדוד 890 חוזרים למיתלה, באתר ישראל היום, 14 באוגוסט 2016 אמיר בוחבוט‏, מסלול של עשרות ק"מ ומחסור במזון: הצצה לסדרת המלחמה של הצנחנים, באתר וואלה, 21 באוקטובר 2017 מיכאל אוריה, הצצה להכשרת הברזל של בא"ח צנחנים, באתר צה"ל, 29 בנובמבר 2018 שי לוי, ‏"קורעים אותו ברשתות": המח"ט שסומן על ידי מתנחלים, באתר ‏מאקו‏, 3 במרץ 2023 יואב לימור, גל הטרור, נוער הגבעות והמתקפות האישיות: מח"ט בנימין היוצא, אל"מ אליאב אלבז, מסכם שנתיים סוערות, באתר ישראל היום, 31 באוגוסט 2023 אמיר בוחבוט‏, 20 שנה אחרי חומת מגן: מפקד חטיבת בנימין מספר על הטרור החדש, באתר וואלה, 18 במרץ 2021 אפרת וייס, בן 14 נתפס במחסום עם מטענים מוכנים להפעלה ומצית, באתר ynet, 22 במאי 2005 אייל לוי, ‏חזרה אל המיתלה: "שום צבא בעולם לא היה יכול לעשות את זה", באתר מעריב אונליין, 18 בספטמבר 2016 גדי גולן, מרגש: הלוחם הושבע בבית החולים, באתר ישראל היום, 1 ביוני 2018 כבוד למגזר: בדיון השיבוצים מונו מח"טים סרוגים, באתר "סרוגים", 29 באוקטובר 2018 אל"ם ירון סימסולו מונה למפקד חטיבת הצנחנים 646 - "שועלי המרום", באתר צה"ל, 30 ביולי 2021 סיכום ועדת החקירה בנושא אירוע מותו של רון עובד ז"ל, באתר צה"ל, 7 ביולי 2021 מפקד חדש לחטיבת בנימין, באתר צה"ל, 18 באוגוסט 2021 מתן צורי, יואב זיתון, גבר ברח ממוסד פסיכיאטרי, חטף נשק מחיילת באשקלון - ונורה למוות, באתר ynet, 10 באפריל 2022 בית המשפט שחרר את המתיישבים וקבע: מח"ט בנימין מסר גרסה לא אמינה, באתר ערוץ 7, 27 בפברואר 2023 אל"ם אליאב אלבז נכנס לתפקיד מפקד בה"ד 1 ומח"ט 261, באתר צה"ל, 14 ביולי 2024